Tietomaa
Tietomaa (Tiedekeskus Tietomaa) on teaduskeskus Soomes Oulus. See asub kesklinna lähedal Myllytulli piirkonnas 700 m kaugusel Oulu raudteejaamast endises nahatööstuse hoones. Tietomaa avati Soome esimese teaduskeskusena 1988. aastal. Keskuse ülesanne on tutvustada tavainimestele teaduse ja tehnika saavutusi lõbusal ja köitval viisil. Tietomaa külastusrekord on 2008. aastast (74 567 külastust).